Тукаевлар музей-йорты (Кушлавыч)

Тукаевлар музей-йорты () — Татарстанның Арча районы Кушлавыч авылында урнашкан дәүләт мәдәният оешмасы (музей). Габдулла Тукай дәүләт әдәби-мемориаль музей комплексына керә. Бөек татар шагыйре Габдулла Тукайның (Габдулла Мөхәммәтгариф улы Тукаев, 1886—1913) туган авылы Кушлавычта урнашкан һәм шагыйрьнең әтисе Мөхәммәтгариф мулла Тукаев гаиләсенең көнкүреше белән таныштыра.
200px|thumb|right|Музей ишегалды

 Тарих 
Музей-йорт 1996 елның 24 маенда ачыла. 

 Бина 
Музей Мөхәммәтгариф мулланың төзекләндерелгән утарында оештырылган.

 Экспонатлар 
Күргәзмә мәйданы — 85 кв. м. Музей фондында 500 дән артык (420 се төп фондта) саклау берәмлеге исәпләнә. Экспозиция татар халык шагыйренең туган йортын, аның эчке күренешен күз алдына китерергә ярдәм итә. Музейда XIX гасыр ахыры татар авылы йортының интерьеры (эчке күренеше) торгызылган. Мөхәммәтгариф мулланың йорты ирләр ягына һәм хатын-кызлар ягына бүленгән булган. Ирләр ягының авыл мәдрәсәсе (мәктәбе) рәвешендә ясалуы Г. Тукайның чыгышы белән муллалар нәселеннән булуына басым ясый. Тукаевлар нәселендә җиде буын мулла булуы билгеле.
Йортның хатын-кызлар ягында хатын-кыз кулы белән ясалган әйберләр урын алган. Әлеге экспонатлар ярдәмендә Г. Тукайның тормыш юлы, аның шәхес, шагыйрь буларак үсүе күрсәтелә.

 Сылтамалар 
   Дом-музей семьи Тукаевых. Музеи России
   Музей-комплекс сайты

 Искәрмәләр 

Төркем:Әлифба буенча музейлар
Төркем:Арча районы музейлары
Төркем:Әдәби музейлар
Төркем:Мемориаль музейлар
Төркем:Габдулла Тукай